Մարիո Մանջուկիչ

Մարիո Մանջուկիչ (խորվ.՝ Mario Mandžukić, մայիսի 21, 1986(1986-05-21), Սլավոնական բրոդ, Խորվաթիայի Սոցիալիստական Հանրապետություն, ՀՍՖՀ), խորվաթ ֆուտբոլիստ, Ատլետիկո Մադրիդի և Խորվաթիայի ազգային հավաքականի հարձակվող։


== Ակումբային կարիերա ==


=== «Դիտցինգեն», «Մարսոնիա» և «Զագրեբ» ===
Սկսել է խաղալ գերմանական «Դիտցինգեն» ակումբի կազմում, իսկ հետո տեղափոխվել է հայրենիք և խաղացել է «Մարսոնիայի» կազմում։ 2005 թվականին տեղափոխվել է «Դինամո», որտեղ հանդես է եկել 2 տարի։


=== «Դինամո» Զագրեբ ===

2007 թվականին հրավեր է ստացել հանդես գալու «Դինամոյի» կազմում։ Տրանսֆերը արժեցավ 1.3 միլիոն եվրո։ Մանջուկիչը հենց սկզբից «Դինամոյի» կազմում խաղաց ՈՒԵՖԱ Գավաթի շրջանակներում կայացած «Այաքսի» դեմ խաղում, և երկու կարևոր գոլ խփեց։ Նրանով սկսեց հետաքրքրվել «Շախտյորը», «Մանչեսթեր Սիթին» և այլ եվրոպական ակումբներ։
2008-09 մրցաշրջանում 23 խաղում 13 գոլ խփելով դարձավ Խորվաթիայի առաջնության լավագույն ռմբարկու։ Չեմպիոնների Լիգայի 2012-13 մրցաշրջանում 60-րդ րոպեին բացեց խաղի հաշիվը։ Մանջուկիչը համարվում է Խորվաթիայի առաջնության 2012 և 2013 թվականների լավագույն ֆուտբոլիստ։


=== «Վոլֆսբուրգ» ===
2010 թվականի հուլիսի 14-ին 7 միլիոն եվրոյի դիմաց տեղափոխվել է «Վոլֆսբուրգ»։ 2011 թվականի մարտի 12-ին «Նյուրնբերգի» դեմ խաղում «Վոլֆսբուրգի» կազմում իր առաջին գոլը խփեց։


=== «Բավարիա» ===
2012 թվականի հունիսի 27-ին Մանջուկիչը 13-15 միլիոն եվրոյի դիմաց տեղափոխվեց Մյունխենի «Բավարիա»։ Պայմանագիրը կնքվել է 2016 թվականի հունիսի 30-ին։ Մանջուկիչը ակումբում հանդես եկավ 9 համարով։
Մանջուկիչը լավ հիշողություններ չի ունենա Բունդեսլիգայի 12-րդ տուրի «Նյուրնբերգի» դեմ խաղից հետո։ Գրավելով հակառակորդի դարպասը մոտիկացավ տրիբունային, որպեսզի գոլը նշի, սակայն հանդիսատեսները նրա վրա գցեցին հռոմեական սալյուտ, ինչի իրենց ուշադրությունից բաց չթողեց եվրոպական հասարակությունը։
Մանջուկիչի առաջին գավաթը եղավ 2012 թվականի Գերմանիայի Սուպերգավաթը, որտեղ «Բավարիան» Մանջուկիչի 2 գոլի շնորհիվ հաղթեց Դորտմունդի «Բորուսիային»։ «Գրոյտեր Ֆյուրտի» դեմ խաղում Մանաջուկիչը իր առաջին գոլը խփեց Բունդեսլիգայում։ «Բավարիան» Չեմպիոնների Լիգայի եզրափակչում հանդիպեց «Բորուսիային»։ Հաշիվը բացեց Մանջուկիչը, ով իր 3-րդ գոլն էր խփում առաջնությունում։ Գյունդոգանը, ով խաղում էր «Բորուսիայի» կազմում հաշիվը 11 մետրանոցից հավասարեցրեց, սակայն վերջին րոպեին Արիեն Ռոբենը կարողացավ գրավել հակառակորդի դարպասը, և հաղթանակ պարգևեց «Բավարիային»։ 2013 թվականի օգոստոսի 30-ին «Բավարիան» ՈՒԵՖԱ Սուպերգավաթում հաղթեց «Չելսիին»։


=== «Ատլետիկո Մադրիդ» ===
2014 թվականի հուլիսի 9-ին Մանջուկիչը տեղափոխվեց «Ատլետիկո Մադրիդ», և ակումբի հետ կնքեց 4 տարվա պայմանագիր։ Առաջին գոլը «Ատլետիկոյի» կազմում խփել է 2014 թվականի օգոստոսի 30-ին «Էյբարի» դեմ խաղում։


=== «Յուվենտուս» ===
2015 թվականի հունիսին Մանջուկիչը իտալական «Յուվենտուսի» գլխավոր նպատակն էր, քանի որ Կառլոս Տևեսին փոխարինող էր պետք։ Մարիոն հունիսի 21-ին Թուրինում անցավ բժշկական ստուգում, իսկ արդեն հաջորդ օրը «Յուվենտուսի» հետ 4-ամյա պայմանագիր կնքվեց։ Պայմանագիրը կնքվեց 19 միլիոն եվրոյի դիմաց, որը պետք է վճարվեր 3 փուլով։


== Կարիերան հավաքականում ==
Մարիո Մանջուկիչը խաղացել է Խորվաթիայի երիտասարդական հավաքականում։ Խորվաթիայի հավաքականի հիմնական կազմում նորամուտը նշել է 2007 թվականի նոյեմբերի 17-ին Մակեդոնիայի հավաքականի դեմ խաղում, որտեղ Խորվաթիան 2:0 հաշվով պարտվեց։ Առաջի գոլը խփել է 2008 թվականի սեպտեմբերի 10-ին Անգլիայի հավաքականի դեմ խաղում (1:4)։ Խաղում է 17 համարով։ Եվրո 2012-ի խմբային փուլում Իռլանդիայի հավաքականի դեմ խաղում դուբլ ձևակերպեց, հավաքականին բերելով հաղթանակ (3:1), իսկ հետո գոլ խփեց Իտալիային, որը ավարտվեց (1:1) հաշվով։ Այս առաջնությունում դարձավ լավագույն ռմբարկու (3 գոլ)։


== Նվաճումներ ==


=== Ակումբային ===


===== Դինամո Զագրեբ =====
Խորվաթիայի առաջնության հաղթող (3)։ 2007/08, 2008/09, 2009/10
Խորվաթիայի գավաթի մրցանակակիր (2)։ 2007/08, 2008/09


===== Բավարիա =====
Գերմանիայի առաջնության հաղթող (2)։ 2012/13, 2013/14
Գերմանիայի գավաթի մրցանակակիր (2)։ 2012/13, 2013/14
Գերմանիայի սուպերգավաթի մրցանակակիր (1)։ 2012
Չեմպիոնների լիգայի չեմպիոն (1)։ 2012/13
ՈՒԵՖԱ-ի Սուպերգավաթի մրցանակակիր (1)։ 2013


== Ծանոթագրություններ ==


== Արտաքին հղումներ ==
http://nk-dinamo.hr
Վիճակագրությունը ըստ National Football Teams-ի